Медаль Мацярынства

**Меда́ль Мацяры́нства** заснаваны Указам Прэзідыума Вярхоўнага Савета СССР ад 8 ліпеня 1944 года. Мае дзве ступені. Медаль Мацярынства I і II ступені для ўзнагароджання маці, якія нарадзілі і выхавалі:
* пяць дзяцей — медалём II ступені;
* шэсць дзяцей — медалём I ступені.
Па стану на 1 студзеня 1995 года медалямі Мацярынства I і II ступені было ўзнагароджана каля 13,15 млн жанчын.

Медаль зроблены па праекту мастака Жукава М.Н..

## Апісанне медаля 
Медаль мае форму правільнага круга дыяметрам 29 мм. На аверсе медаля профільная пагрудная выява маці і дзіцяці. У левай верхняй частцы медаля выпуклая зорачка з прамянямі. Па акружнасці медаля вузенькі лаўровы вяночак. У ніжняй частцы медаля стужачка з надпісам на ёй «СССР». Усе малюнкі і надпісы на медалю выпуклыя. На адваротным боку медаля ў цэнтры знаходзіцца выява сярпа і молата, у верхняй частцы па акружнасці размешчаны надпіс «Медаль» і ў ніжняй частцы па акружнасці — «материнства». Медаль I ступені вырабляўся з серабра 925 пробы, сярэбранага ўтрымання ў медале I ступені — 16,60 г. Агульная вага медаля першай ступені без калодкі — 17,453±0,62. Медаль II ступені выкананы з бронзы.

## Статут медаля 
Медалём Мацярынства ўзнагароджваюцца маці, якія нарадзілі і выхавалі пяць і шэсць дзяцей.

Узнагароджанне медалём Мацярынства ажыццяўляецца ад імя Прэзідыума Вярхоўнага Савета СССР указамі Прэзідыумаў Вярхоўных Саветаў саюзных і аўтаномных рэспублік.

Медаль Мацярынства складаецца з двух ступеняў:
* «Медаль мацярынства» I ступені,
* «Медаль мацярынства» II ступені.
Вышэйшай ступенню медаля з'яўляецца I ступень.

Медалём Мацярынства ўзнагароджваюцца:
* маці, якія нарадзілі і выхавалі пяць дзяцей, — медалём II ступені,
* маці, якія нарадзілі і выхавалі шэсць дзяцей, — медалём I ступені.
Узнагароджанне медалём Мацярынства адпаведнай ступені ажыццяўляецца пры дасягненні апошнім дзіцём узросту аднаго года і пры наяўнасці ў жывых астатніх дзяцей гэтай маці.
Пры ўзнагароджанні медалём Мацярынства ўлічваюцца таксама дзеці:
* усыноўленыя маці ва ўстаноўленым законам парадку;
* загінуўшыя або прапаўшыя без вестак пры абароне СССР ці пры выкананні іншых абавязкаў ваеннай службы, альбо пры выкананні доўгу грамадзяніна СССР па выратаванні чалавечага жыцця, ахове сацыялістычнай уласнасці і сацыялістычнага правапарадку, а таксама памерлыя ў выніку ранення, кантузіі, калецтва або захворвання, атрыманых пры названых абставінах, альбо з прычыны працоўнага калецтва або прафесійнага захворвання.
Узнагароджанне маці, якія маюць шэсць дзяцей, праводзілася толькі адным медалём I ступені.

Медаль Мацярынства I і II ступені носіцца на левым боку грудзей і пры наяўнасці ў узнагароджанай іншых ордэнаў і медалёў размяшчаецца побач з імі або ніжэй іх.

Медаль Мацярынства ў выпадку смерці маці разам з пасведчаннем да медаля застаецца ў яе сям'і для захоўвання як памяць.

## Выявы 

File:MMaterA01.jpg|Сярэбраны медаль. Аверс
File:MMaterA01R.jpg|Сярэбраны медаль. Рэверс
File:MMaterB01.jpg|Бронзавы медаль. Аверс
File:MMaterB01R.jpg|Бронзавы медаль. Рэверс
File:Awards_of_the_USSR-1945._CPA_984.jpg|Паштовая марка з выявай медаля

## Літаратура 
* *Володин А. Н., Мерлай Н. М.* Медали СССР. — СПб.: Печатный двор, 1997. — С. 90—91. — ISBN 5-7062-0111-0.
* *Колесников Г. А., Рожков А. М.* Ордена и медали СССР. — Мн.: Народная асвета, 1986. — С. 69—70.
## Спасылкі 
* Медаль Мацярынства. Медалі і ордэны СССР

## Гл. таксама 
* Ордэн «Матчына слава» III, II, I ступеняў — уручаўся маці, выхаваўшым 7, 8 і 9 дзяцей адпаведна.
* Ордэн «Маці-гераіня» ўручаўся маці, выхаваўшым 10 і больш дзяцей.

Катэгорыя:Узнагароды паводле алфавіта